आम माहनु दी परेशानी दा अंदाजा उस बेल्ले लाया जाई सकदा ऐ जिस बल्लै केईएं धेहाड़े तक्कर अघोशत कर्फ्यु ते हड़तालां चलदिआं न। इस चाल्ली दे हालात कन्नै छड़ा पर्यटन गी गै नसकान नेईं हुंदा बलके एह्‌दे मुजब आम लोकें उप्पर बी खरा-मता नकारात्मक प्रभाव पौंदा ऐ कीजे एह केईएं लोकें दी आमदनी दा जरिआ ऐ। होरने परेशानिएं दे अलावा ञांणें बी स्कूल नेईं जाई सकदे, कसरिएं गी मौके दा इलाज ते दोआईआं नेईं थ्होंदिआं। दिहाड़ीदारें ते फड़ी आहलें कश अपने परोआर गी खलाने लेई किश बी नेईं हुंदा ऐ।